བཅིངས་འགྲོལ་དམག་གི་འཐུས་ཚབ་ཚོགས་པ་རུ་ཆིའུ་ཞིན་ཡོན་དང་ཁྲིན་ཏིན་ཆན།ཀྲང་ཡུའེ་ལེན་གྱི་གཏམ་བཤད་ལ་ཉན་རྗེས།ཝང་ཀོ་ཧྲིན་གྱིས་བསྟན་དོན།དུས་ཡུན་རིང་བོར་མཚོ་སྔོན་དུ་གནས་སྡོད་བྱེད་པའི་དམག་དཔུང་གིས་མཚོ་སྔོན་གསར་བ་འཛུགས་བསྐྲུན་བྱེད་པའི་འགན་ཁུར་ཕྲག་དུ་བླངས་ནས་མཚོ་སྔོན་གྱི་སྤྱི་ཚོགས་དཔལ་འབྱོར་འཕེལ་རྒྱས་ལ་བྱས་རྗེས་གལ་ཆེན་བཞག་པ་དང་ང་ཚོས་ཞི་ཅིན་ཕིང་གི་དུས་རབས་གསར་བའི་ཀྲུང་གོའི་ཁྱད་ཆོས་ལྡན་པའི་སྤྱི་ཚོགས་རིང་ལུགས་ཀྱི་བསམ་བློ་དེ་མཛུབ་སྟོན་དགོངས་དོན་དུ་བཟུང་ནས་ཆབ་སྲིད་ཀྱི་གོ་གནས་མཐོར་འདེགས་ཀྱིས་འདུ་ཤེས་བཞི་ལ་ཤུགས་སྣོན་གྱིས་ཏང་ལ་བློ་དཀར་བ་དང་འགོ་ཁྲིད་ལ་བློ་དཀར་བ།མི་དམངས་ལ་བློ་དཀར་བ་བཅས་ཀྱི་ཏང་གི་དུས་རབས་གསར་བའི་དམག་ཧྲག་དམིགས་འབེན་དེ་བྱ་བའི་བསམ་ཕྱོགས་ཐད་བསྒྱུར་ནས་བྱ་བའི་བསམ་གཞིགས་དང་བྱ་བའི་བྱེད་ཐབས།བྱེ་བྲག་གི་བྱེད་ཐབས་བཅས་ཀྱིས་རང་ཞིང་གི་རྒྱལ་སྲུང་དང་དམག་དཔུང་འཛུགས་བསྐྲུན་དེ་སྐས་རིམ་གསར་བ་རུ་སྐྱོད་པར་སྐུལ་འདེད་བྱེད་དགོས།རིམ་པ་སོ་སོའི་ཏང་ཨུ་དང་སྲིད་གཞུང་གིས་ནུས་ཤུགས་གང་ཡོད་སྒོས་དམག་དཔུང་འཛུགས་བསྐྲུན་ལ་རྒྱབ་སྐྱོར་གྱིས་དམག་དམངས་མཐུན་སྒྲིལ་སྲ་བརྟན་དང་དམག་དམངས་མཉམ་བསྲེས་ལ་སྐུལ་འདེད་ཀྱིས་ཀྲུང་གོའི་ཕུགས་འདུན་མངོན་འགྱུར་དང་ཧྲག་དམག་བྱ་གཞག་གིས་མཚོ་སྔོན་གྱི་སྟོབས་ཤུགས་མངོན་འགྱུར་བྱེད་དགོས་ཟེར།